Diari Oficial de la Generalitat Valenciana


Sumari del DOGV 8548, del 15-05-2019 (2019/3839)

Notificació de la sentència dictada en el procediment ordinari número 524/2017.
-------------------------------------------------------------------------------

### Dades del document

Número de DOGV
:   8548

Data del DOGV
:   15-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3839


Organisme emissor
:   Jutjat de Primera Instància Número 8 de Castelló de la Plana

Tipus de document
:   Edicte

Notificació de la sentència dictada en el procediment ordinari número 524/2017. [2019/3839]  
En el procediment de referència s'ha dictat la resolució del tenor literal següent:  
  
«Sentència número 68/2018  
Jutgessa que la dicta: Sofia Díaz García  
Lloc: Castelló de la Plana  
Data: 17 d'abril de 2018  
Part demandant: CaixaBank Consumer Finance EFC, SA  
Advocada: Mercé Boloix Mascarell  
Procuradora: Julia Domingo Hernanz   
Part demandada: Julio Llorente Solana  
Antecedents de fet  
Primer. En data 7 d'abril de 2017 CaixaBank Consumer Finance EFC, SA va presentar escrit de demanda en reclamació de quantitat.  
  
El demandat va subscriure amb Finconsum un contracte de préstec de finançament a comprador de béns mobles, en data 31 de maig de 2007, per a l'adquisició d'un vehicle turisme, marca Ford, model Transit 350, amb bastidor núm. WF0XXXTTFX7E40657, per import total de 33.762,96 euros, a retornar en 84 terminis, en les condicions pactades.  
  
Amb posterioritat, es va produir el canvi de denominació social de Finconsum EFC, SA a CaixaBank Consumer Finance, EFC, SA.  
El demandat ha incomplit les obligacions de pagament derivades del contracte per la qual cosa l'actor va procedir a donar per vençut anticipadament aquest i s'ha generat un saldo deutor de 22.878,67 euros, que corresponen:   
- Suma import nominal quotes vençudes i impagades: 3.343,77 euros.  
- Capital pendent de venciment a la data de cancel·lació: 18.993,69 euros.  
- Despeses de devolució dels rebuts: 217 euros.  
- Interessos de demora: 324,21 euros. Malgrat les múltiples gestions amistoses intentades sense cap resultat, Finconsum va procedir a la resolució del contracte de préstec en data 30 de maig de 2014. Per això, a través d'aquesta demanda es reclama la quantitat citada.  
  
Segon. La demanda va ser admesa a tràmit per Decret de 16 de maig de 2017. El demandat va ser citat però no va contestar la demanda i per això va ser declarat en rebel·lia en data 8 de gener de 2018.  
  
En data 17 d'abril de 2018 va tindre lloc la celebració de l'audiència prèvia. En aquest acte la jutgessa va plantejar la possibilitat que les clàusules sobre interés moratori i comissió per reclamació de rebuts impagats foren abusives, havent manifestat la lletrada de l'actora que desistien de la reclamació de tots dos conceptes.  
Com que es va sol·licitar com a prova la documental, van quedar les actuacions pendents de dictar sentència.  
Tercer. En el present procediment s'han observat les formalitats legals  
  
Fonaments de dret  
Primer. Acció que s'exercita.  
En la present relació juridicoprocessal, exercita la part actora acció de reclamació de quantitat a l'empara dels articles 1254, 1255, 1261 i següents del Codi Civil, en relació amb l'article 10.2 de la Llei de venda a terminis de béns mobles.  
La prova practicada en les actuacions acredita la relació contractual existent entre les parts, en concret que es va signar el 31 de maig de 2007 un contracte de préstec de finançament a comprador de béns mobles, per a l'adquisició pel demandat d'un turisme marca Ford Transit. L'import total del préstec va ascendir a 33.762,96 euros i el prestatari es va comprometre a retornar aquesta quantitat en 84 quotes mensuals de 401,94 euros cadascuna.  
El demandat va deixar de pagar les quotes corresponents als mesos de febrer a setembre de 2009, per la qual cosa a l'octubre de 2009 es devien 3.884,9 euros per quotes no pagades, i 18.993,69 euros era el capital pendent de pagament. En total són 22.878,67 euros que es reclamen.  
No obstant això, el dia de l'audiència prèvia la part actora va desistir de la reclamació dels interessos de demora que reclamava i les comissions per impagament aplicades. Així, a la quantitat deguda se li resten 217 euros per comissions i 324,21 euros per interessos de demora. El deute ascendeix a 22.337,46 euros.  
Segon. Els interessos que es reportaran seran els previstos en els articles 1.101 i 1.108 del Codi Civil des de la data de la reclamació judicial, això és, 9 de maig de 2017.  
Tercer. Respecte de les costes causades en aquest procediment, per aplicació del que es disposa en l'article 394.1 de la Llei d'enjudiciament civil, en estimar-se la demanda, les costes s'imposen a la part demandada.  
Dispositiva  
Estime la demanda interposada per la procuradora Julia Domingo Hernanz, en nom i representació de CaixaBank Consumer Finance EFC, SA i condemne Julio Llorente Solana a abonar a l'actora la quantitat de 22.337,46 euros més els interessos legals des de la data de reclamació judicial fins a sentència i els de l'article 576 de la Llei d'enjudiciament civil des d'aquesta resolució, amb expressa imposició de les costes causades.  
Notifiqueu la present resolució a les parts i indiqueu-los que contra aquesta podran interposar davant aquest jutjat recurs d'apel·lació en el termini de 20 dies des de la notificació d'aquesta resolució, per a la seua remissió posterior davant l'Audiència Provincial, segons preveuen els articles 458 i següents de la Llei d'enjudiciament civil, en la redacció que en fa la Llei 37/2011, de 10 d'octubre, de mesures d'agilitació processal.  
Lliureu un testimoniatge d'aquesta resolució per a la seua constància en actuacions, i porteu-ne l'original al llibre de sentències.  
Aquesta és la meua sentència, que pronuncie, mane i signe.»  
  
De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació contra aquesta resolució, haurà de constituir un depòsit de 50 ?, que li serà retornat només en el cas que el recurs siga estimat. En cap cas s'admetrà una consignació per import diferent de l'indicat. El depòsit haurà de ser ingressat en el compte de consignacions i depòsits número 4961/0000/02/número procediment, amb tants 0 a l'esquerra fins a completar 4 dígits incloent el número de procediment/10. En el camp «concepte» s'haurà d'indicar el codi 02 civil-apel·lació i la data de la resolució recorreguda amb el format dd/mm/aaa.  
  
Publicació. Pronunciada, llegida i publicada va ser l'anterior sentència per la jutgessa que la va dictar, mentre celebrava audiència pública el mateix dia de la data, de la qual cosa jo, el lletrat de l'Administració de justícia, en done fe, a Castelló de la Plana, 17 d'abril de 2018. I com a conseqüència de l'ignorat parador de Julio Llorente Solana, s'estén el present edicte perquè servisca de cèdula de notificació.  
  
Castelló de la Plana, 4 d'abril de 2019.- El lletrat de l'Administració de justícia: Marco Antonio Bautista Torres.